Lietuvos ir Nauru santykiai

Lietuvos–Nauru santykiai – dvišaliai tarptautiniai santykiai tarp Lietuvos ir Nauru.

Diplomatiniai santykiai užmegzti 2011 m. birželio 28 d. Nauru tapo ketvirta Ramiojo vandenyno regiono valstybe po Australijos, Naujosios Zelandijos ir Samoa, su kuria Lietuva užmezgė diplomatinius santykius.

Abi šalys yra Jungtinių Tautų, Jungtinių Tautų švietimo, mokslo ir kultūros organizacijos, Interpolo, Pasaulio sveikatos organizacijos, Cheminio ginklo draudimo organizacijos, Tarptautinės civilinės aviacijos organizacijos, Tarptautinio olimpinio komiteto narės.

Nėra žinių, kad būta kokių nors kontaktų tarp Lietuvos ir Nauru iki 1999 m., pastarosios narystės Jungtinėse Tautose. 2009 m. sausio 13 d. nutarta užmegzti diplomatinius santykius su Nauru, siekiant sudaryti „galimybes glaudžiau bendradarbiauti tarptautinėse organizacijose, Jungtinėse Tautose ir jų specializuotose agentūrose.“[https://lrv.lt/lt/naujienos/bus-uzmegzti-diplomatiniai-santykiai-su-nauru-respublika  Bus užmegzti diplomatiniai santykiai su Nauru Respublika (Lietuvos Respublikos Vyriausybė) Nors 2009 m. pabaigoje Nauru tapo viena iš nedaugelio valstybių, pripažinusių nuo Sakartvelo atsiskyrusią Abchaziją, ankstesnis nutarimas pakeistas nebuvo ir 2011 m. birželio 28 d. užmegzti diplomatiniai santykiai.

Tarp šalių jokių ekonominių mainų neužfiksuota.

Šalį XXI a. aplankė lietuvių keliautojas Ugnius Didžiokas, pirmasis lietuvis, apkeliavęs visas JT valstybes.

 Diplomatinis atstovavimas 
2022 m. vasario mėn. duomenimis, nei Nauru, nei Lietuva nėra akreditavusi savo ambasadorių viena kitai. Vyrauja daugiašalis bendradarbiavimas per JTO, kurios narė Nauru yra nuo 1999 m.

 Šaltiniai 

 Nuorodos 
Nauru | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Nauru